NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 511/2009

 **1092a**

#  I n f o r m á c i a

**o výsledku rokovania**

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj o výsledku prerokovania zákona z 29. apríla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1092)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto informáciu výborov Národnej rady Slovenskej republiky o prerokovaní vyššie uvedeného zákona.

**I.**

Národná rada Slovenskej republiky schválila dňa 29. apríla 2009 zákon, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení zákona č. 446/2001 Z. z. o majetku vyšších územných celkov v znení neskorších predpisov (tlač 879)

Prezident Slovenskej republiky podľa čl. 102 ods. 1 písm. o) Ústavy SR vrátil Národnej rade SR uvedený zákon a vo svojom rozhodnutí č. 2077-2009-BA uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy SR.

Na základe toho predseda Národnej rady Slovenskej republiky svojím rozhodnutím č. 1111 z 21. mája 2009 pridelil podľa § 90 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov zákon z 29. apríla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1092) týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre verejnú správu a regionálny rozvoj

Uvedené výbory prerokovali predmetný zákon v stanovenom termíne.

**II.**

Gestorský výbor nedostal do začatia rokovania o zákone z 29. apríla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1092) žiadnestanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Prezident SR vo svojom rozhodnutí č. 2077-2009-BA z 20. mája 2009 uviedol dôvody na vrátenie zákona a navrhol, aby NR SR po opätovnom prerokovaní zákon schválila s týmito zmenami :

1. V čl. I trinástom bode v § 9a ods. 3 sa vypúšťa druhá veta.
2. V čl. II deviatom bode v § 9a ods. 3 sa vypúšťa druhá veta.
3. V čl. III štvrtom bode v nadpise pod § 85g sa slová „od 1. júna 2009“ nahrádzajú slovami „od 1. júla 2009“.
4. V čl. III štvrtom bode v § 85g ods. 1 a 6 sa slová „do 31. mája 2009“ nahrádzajú slovami „do 30. júna 2009“.
5. V čl. III štvrtom bode v § 85g ods. 4 sa slová „do 31. mája 2009“ nahrádzajú slovami „do 30. júna 2009, slová „od 1. júna 209“ sa nahrádzajú slovami „od 1. júla 2009“ a slová „do 15. júna 2009“ sa nahrádzajú slovami „do 15. júla 2009“.
6. V čl. III štvrtom bode v § 85g ods. 5 sa slová „k 31. máju 2009“ nahrádzajú slovami „k 30. júnu 2009“, slová „do 31. mája 2009“ sa nahrádzajú slovami „do 30. júna 2009“, slová „od 1. júna 2009“ sa nahrádzajú slovami „od 1. júla 2009“ a slová „do 20. júna 209“ sa nahrádzajú slovami „do 20. júla 2009“.
7. Čl. V znie:

 „Čl. V

 Tento zákon nadobúda účinnosť 1. júla 2009.“.

**IV.**

K predmetnému zákonu zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky zákon **schváliť s pripomienkami**

uvedených v časti III. rozhodnutia prezidenta SR č. 2077-2009-BA z 20. mája 2009

a uvedených v časti V. tejto informácie

- Ústavnoprávny výbor Národnej rady Slovenskej republiky ( uzn. č. 672 zo dňa 10. júna

 2009)

1. **Neprijaté platné uznesenie**
* Výbor Národnej rady Slovenskej republiky pre financie, rozpočet a menu prerokoval uvedený zákon dňa 10. júna 2009 a **neprijal** platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých poslancov v súlade s § 52 ods. 4 zákona NR SR č. 350/1996 Z. z. o rokovacom poriadku v znení neskorších predpisov a čl. 84 ods. 2 Ústavy SR v znení neskorších predpisov (celkový počet 13 poslancov, prítomných 10, za návrh hlasovali 6 poslanci, 0 poslancov bolo proti a  4 sa zdržali hlasovania)
* Výbor Národnej rady Slovenskej republiky pre verejnú správu a regionálny rozvoj prerokoval uvedený zákon dňa 4. júna 2009 a **neprijal** platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých poslancov v súlade s § 52 ods. 4 zákona NR SR č. 350/1996 Z. z. o rokovacom poriadku v znení neskorších predpisov a čl. 84 ods. 2 Ústavy SR v znení neskorších predpisov (celkový počet 14 poslancov, prítomných 10, za návrh hlasovali 7 poslanci, 0 poslancov bolo proti a 3 sa zdržali hlasovania)

Z uznesení výborov Národnej rady Slovenskej republiky uvedených pod bodom IV. tejto správy nevyplynuli žiadne iné návrhy.

**V.**

Výbor NR SR pre financie, rozpočet a menu ako gestorský výbor neschválil spoločnú správu výborov a neprijal odporúčanie o hlasovaní k zmenám prezidenta, ktoré sú uvedené v informácií.

 Preto podľa § 90 ods. 5 rokovacieho poriadku NR SR treba na schôdzi NR SR hlasovať o pripomienkach prezidenta SR samostatne o jednotlivých bodoch, ktoré znejú :

1. V čl. I trinástom bode v § 9a ods. 3 sa vypúšťa druhá veta.
2. V čl. II deviatom bode v § 9a ods. 3 sa vypúšťa druhá veta.
3. V čl. III štvrtom bode v nadpise pod § 85g sa slová „od 1. júna 2009“ nahrádzajú slovami „od 1. júla 2009“.

 **Ústavnoprávny výbor NR SR**

 **Gestorský výbor neprijal odporúčanie.**

1. V čl. III štvrtom bode v § 85g ods. 1 a 6 sa slová „do 31. mája 2009“ nahrádzajú slovami „do 30. júna 2009“.

 **Ústavnoprávny výbor NR SR**

 **Gestorský výbor neprijal odporúčanie.**

1. V čl. III štvrtom bode v § 85g ods. 4 sa slová „do 31. mája 2009“ nahrádzajú slovami „do 30. júna 2009, slová „od 1. júna 209“ sa nahrádzajú slovami „od 1. júla 2009“ a slová „do 15. júna 2009“ sa nahrádzajú slovami „do 15. júla 2009“.

 **Ústavnoprávny výbor NR SR**

 **Gestorský výbor neprijal odporúčanie.**

1. V čl. III štvrtom bode v § 85g ods. 5 sa slová „k 31. máju 2009“ nahrádzajú slovami „k 30. júnu 2009“, slová „do 31. mája 2009“ sa nahrádzajú slovami „do 30. júna 2009“, slová „od 1. júna 2009“ sa nahrádzajú slovami „od 1. júla 2009“ a slová „do 20. júna 209“ sa nahrádzajú slovami „do 20. júla 2009“.

 **Ústavnoprávny výbor NR SR**

 **Gestorský výbor neprijal odporúčanie.**

1. Čl. V znie:

 „Čl. V

 Tento zákon nadobúda účinnosť 1. júla 2009.“.

 **Ústavnoprávny výbor NR SR**

 **Gestorský výbor neprijal odporúčanie.**

Gestorský výbor na základe stanovísk výborov k zákonu z 29. apríla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1092) vyjadrených v uzneseniach uvedených pod bodom IV. tejto informácie a stanovísk poslancov gestorského výboru vyjadrených v rozprave k tomuto zákonu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **neprijal** **odporúčanie o hlasovaní pre Národnú radu Slovenskej republiky**

k zákonu z 29. apríla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1092).

 Predmetná spoločná správa výborov Národnej rady Slovenskej republiky o zákone z 29. apríla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1092a)

**nebola schválená** uznesením gestorského výboru č. 538 z 10. júna 2009. Výbor určil len poslanca **Tibora Mikuša** za spoločného spravodajcu výborov.

Súčasne ho poveril podľa § 80 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov informovať NR SR o výsledku rokovania výborov a stanovisku gestorského výboru.

Bratislava 10. júna 2009

**Jozef B u r i a n**

**predseda**

 **Výboru NR SR pre financie, rozpočet a menu**